Neḥṣa d akken amjadal yettili-d ger sin n imusnawen, ihi yesfek ɣef yiwen deg-sen ad yarẓ targa i lmeṣref, ad yebdu tiyita n yiles.Tasuta n n zzman n yiɣil ur as-truḥ ara txellalt-aki, imi d-sbedden ilugan deg nekcum di ṭrad n yimi, llan kraḍ (3) n ttawilat n unekcum deg umjadal : 1/Inni n tazwara : llan wid ibeddun amjadal s yinni n tazwara, angaru-a yettruḥu-d s leḥdaqa am wakken ad necdeḍ amedyaz s laɛnaya, ger yinnan-aki : “Yya ad nemjadelˮ , “Yya ad nemɛebberˮ.